《建初弟来都省视喜极有感三首 其三》
清代·彭桂

更传儿女意，尽解忆长安。索饭啼堪念，牵衣别自难。

两人今旅次，八口在江干。此际愁何似，秋风暮更寒。

作者简介：江苏溧阳人，原名椅，字爰琴，又字上馨。诸生。当时名公均视为才士，工诗，足迹远涉幽蓟，所闻所见益助其奇。康熙十八年荐举鸿博，不赴。有《初蓉阁集》、《谷音集》。